Turboweekend

Turboweekend var et dansk synthesizer rockband der har eksisteret fra 2006 men som i 2018 valgte at gå hver til sit. Det blev dannet af de tre barndomsvenner Martin Øhlers Petersen, Silas Bjerregaard og Morten Køie. Anders Møller har spillet med bandet siden 2009 og blev fuldgyldigt medlem i 2011 under indspilningerne til Fault Lines.

Historie

Night Shift (2006–2008) 
"Into You" bandets første P3-hit, blev indspillet i begyndelsen af 2006, og Turboweekend spillede debut-koncert i april måned på Vesterbro-spillestedet "Basement". I løbet af 2006 blev bandet booket flere gange til fester i det københavnske natteliv og populariteten afstedkom at bandet blev booket til Roskilde Festival 2007. Debutalbummet Night Shift udkom den 1. oktober 2007 på Copenhagen Records. Radiosingler var P3-storhittet "Into You" og senere fulgte "Wash Out" og "Glowing Vision". I 2008 spillede bandet til P3 Guld og var endvidere nomineret til Årets Nye Navn ved både P3 Guld og Zulu Awards. I midten af 2008 begyndte bandet at arbejde på deres andet album. Den senere førstesingle After Hours fik premiere på årets Skanderborg Festival.

Ghost of a Chance & Bound ep (2009–2011) 
Turboweekends andet album Ghost of a Chance udkom 23. marts 2009 på Mermaid Records. Forinden udkom førstesinglen "After Hours" i november 2008. I april 2009 udkom andensinglen "Something Or Nothing" og i september "Holiday".
Ghost Of A Chance blev bandets gennembrud, og nominerede dem blandt andet til P3 Prisen ved P3 Guld 2010.
Den 16. oktober 2009 udkom Ghost Of A Chance i Tyskland og Schweiz og i 2010 i Polen på Sony Music. Førstesingle "Trouble Is" gik nummer ét på de tyske universitetsradioers playliste.

I foråret 2010 spillede Turboweekend to udsolgte dobbelt-koncerter med When Saints Go Machine på spillestedet Store Vega i København. Kort forinden blev et remix af "Trouble Is" fra den hollandske DJ Tiësto udgivet, og sikrede bandet stor omtale.
Ghost Of A Chance blev genudgivet i juni 2010 med en extra CD som bl.a. indeholdt live-materiale, remix samt et nyt nummer "De Brikker Der Aldrig Faldt På Plads" med Steffen Brandt fra TV-2 som gæst.
I Juli 2010 spillede de koncert på årets Roskilde Festival. Samtidig gik "Trouble Is" nr. 1 i Polen og ved årets udgang var det det 8. mest spillede nummer på den polske radiostation Eska Rock.

Den 10. november 2010 udgav bandet den gratis EPBound via deres hjemmeside. Turboweekend var blandt de fem nominerede til MTV Europe Music Awards Best Danish Act ved showet i Madrid i november 2010. Ved Gaffa Awards den 15. december 2010 vandt Turboweekend deres første award, Årets Hit for "Trouble Is".

Ved P3 Guld den 14. januar 2011 vandt bandet prisen P3 Gennembruddet. Albummet Ghost of a Chance blev certificeret guld i januar 2011 af IFPI for 10.000 solgte eksemplarer , og et par måneder senere solgte de Store Vega ud 2 gange som headliner. I juni 2011 blev 'Into You' kåret som den 5. bedste Ugens Uundgåelige nogensinde efter Mew, Tina Dickow, Nephew og Kashmir, da P3 fejrede sin Ugens Uundgåelige nummer 1000. Bandet indspillede en minimalistisk version af sangen i P3s lille studie på Northside Festival den 12. juni 2011.
Ved Danish Music Awards 5. november, var bandet nomineret til prisen som Årets Innovatør for deres arbejde med at involvere fans i remix, musikvideoer og artwork i forbindelse ned Bound ep'en. De vandt prisen for Årets Danske Livenavn ved samme show. Anders Stig Møller som tidligere kun havde fungeret som live-medlem, kom fuldgyldigt med i bandet.

Fault Lines & Shadow Sounds ep (2012–2013) 
I februar 2012 blev det offentliggjort at bandet havde skrevet kontakt med pladeselskabet EMI (nu Parlophone) for hele Norden. Turboweekend udgav deres tredje studiealbum Fault Lines i Danmark den 25. juni 2012. Første single fra albummet, On My Side, udkom den 30.april, og blev i December 2012 kåret til Årets Uundgåelige på P3 ved lytterafstemning (delt 1. plads med Rasmus Walter). Albummet gik #1 på den danske albumsalgsliste i udgivelsesugen og blev fulgt op af en danmarksturné samme efterår.
I Februar 2013 spillede Turboweekend en håndfuld små intime koncerter i Danmark med et mindre, mere afdæmpet live setup. På opfordring indspillede de efterfølgende de nye versioner og udgav dem på Shadow Sounds ep'en i Maj 2013, dagen efter en fyldt koncert i Musikhusets store sal til SPOT Festival i Århus.
I April 2013 spillede Turboweekend deres første længere sammenhængende tour udenfor DK, som bestod af 24 koncerter i Holland, Tyskland, Østrig, Schweiz og Polen, og i de efterfølgende måneder fulgte de op med festivalshows i bl.a. Tjekkiet, Ungarn, Schweiz, Tyskland og Holland, foruden danske festivaler som Skive, Nibe, Trailerpark og Smukfest.

Den 6. februar 2018 meddelte gruppen, at den ville blive opløst efter sommerturnéen 2018.<ref>Turboweekend går i opløsning: Bandet har spilelt sin rolle. 'soundvenue. Hentet 6/2-2018</ref>

 Medlemmer 

Martin Øhlers Petersen (født den 28. november 1980) er trommeslager i bandet.
Han har også spillet trommer på sangerinden RebekkaMarias debutalbum Queen Of France, produceret af Troels Abrahamsen, samt medvirket som live-trommeslager for bl.a. Lightwave Empire (ex-Spleen United) og Iris Gold.

Morten Køie (født 1981), tidligere kunstnernavn; Oliver Switchdance, er bassist bandet. Han har fra 2018 udgivet musik under kunstnernavnet Mr. Koifish.

Anders Stig Møller (født 1983), er keyboardspiller i bandet. Han har siden Turboweekends opløsning medvirket som live-keyboardspiller i bl.a. Dizzy Mizz Lizzy.

Silas Bjerregaard (født 1982) er sanger i bandet, og optrådte på Turboweekends første plade Night Shift gik under kunstnernavnet Ivan Skavinsky Skivar, efter en karakter i et digt af Percy French, men ved udgivelsen af bandets anden plade Ghost Of a Chance i foråret 2009, præsenterede medlemmerne i bandet sig ved deres egne navne.
Bjerregarrd har desuden medvirket på udgivelser med The Psyke Project, Holbek, Spejderrobot og engelske Joker.

 Festivaler 
 Roskilde Festival 2007, 2010
 Danmarks Smukkeste Festival 2008, 2009, 2010, 2011, 2012, 2013, 2014, 2015, 2016, 2017, 2018
 SPOT Festival 2008, 2009, 2010, 2013, 2014
 Skive Festival 2010, 2011, 2013
 Nibe Festival 2009, 2010, 2011, 2012, 2013, 2018
 Northside Festival 2010, 2011, 2012, 2014
 Grøn Koncert 2015
 Berlin Festival 2012
 By:Larm (Oslo) 2009, 2011, 2012
 Liverpool Soundcity 2009
 Samsø Festival 2008, 2010, 2015
 Wonderfestiwall 2010, 2012, 2014, 2016
 Kløften Festival 2010, 2011, 2013
 Volt Festival 2013
 Brücken Festival 2013
 New Note Festival 2010, 2014

 Diskografi 
 Album 

 EP'er 
 Bound (2010)
 Shadow Sounds'' (2013)

Singler 
 "Into You" (2007)
 "Wash Out" (2007)
 "Glowing Vision" (2008)
 "After Hours" (2008)
 "Something or Nothing" (2009)
 "Holiday" (2009)
 "Trouble Is" (2009)
 "De brikker der aldrig faldt på plads" (featuring Steffen Brandt) (2010)
 "Now" (featuring Tahita Bulmer) (2010)
 "Into the Pavement" (featuring Casper Clausen) (2011)
 "On My Side" (2012)
 "Neverending" (2012)
 "Be Bab" (tv·2 & Turboweekend) (2012)
 "Fire of the Stampede" (2012)
 "Miles and Miles" (2014)
 "Asking for More" (2015)
 "Disco to Disco" (2015)
 "Slow" (Oh Land & Turboweekend) (2015)

Priser og nomineringer

Kilder

Eksterne henvisninger 

 

Musikgrupper fra Danmark
Har spillet på Roskilde Festival
Musikgrupper fra 2006